मोटापा घटाए, शुगर पीड़ितों के लिए बेहतर, मां पिए तो बच्चा जन्मजात बीमारियों से बचे
आपने ग्रीन टी, लेमन टी, पिपरमिंट टी जरूर पिया होगा, लेकिन क्या कभी केले की चाय की चुस्की ली है, अगर नहीं तो इस आर्टिकल को पढ़ने के बाद जरूर ट्राई करें। आपको जानकर हैरानी होगी कि केले से बनी चाय न सिर्फ शरीर को
आपने ग्रीन टी, लेमन टी, पिपरमिंट टी जरूर पी होगी, लेकिन क्या कभी केले की चाय की चुस्की ली है, अगर नहीं तो इस आर्टिकल को पढ़ने के बाद जरूर ट्राई करें। आपको जानकर हैरानी होगी कि केले से बनी चाय न सिर्फ शरीर को तरोताजा रखती है, बल्कि सेहत के लिए भी बेहद फायदेमंद है।
यह हम नहीं बल्कि नेशनल सेंटर फॉर बायोटेक्नोलॉजी इनफार्मेशन (एनसीबीआई) की वेबसाइट पर मौजूद एक शोध में बताया गया है। यही वजह है कि केले की चाय के फायदे के साथ ही इसे बनाने का तरीका भी बता रहे हैं। आयुर्वेदाचार्य डॉ. सिद्धार्थ सिंह से जानते है केले की चाय के फायदे और नुकसान के बारे में।
केले की चाय क्या है
केले की चाय के फायदे और नुकसान जानने से पहले यह समझना जरूरी है कि केले की चाय क्या है। तो बता दें केले की चाय एक तरह की हर्बल टी है, जो गर्म पानी में केले को उबालकर बनाई जाती है। केले की चाय केले के छिलके के साथ या बिना छिलके के भी बनाई जा सकती है। आमतौर पर लोग बनाना टी बनाने के लिए केले को छिलके के साथ ही इस्तेमाल करते हैं। वहीं कुछ लोग इसमें स्वाद के लिए अन्य सामग्रियों को मिलते हैं।
केले की चाय पीने के फायदे 
केले की चाय पीने के फायदों के बारे में बताने से पहले यह साफ कर दें कि केले या केले के छिलके की चाय किसी बीमारी का इलाज नहीं है। यह महज बीमारियों के लक्षणों को कम कर सकती है।
अब जानते हैं, केले की चाय पीने के फायदे 
एंटीऑक्सीडेंट से भरपूर
रिसर्च की मानें तो तनाव या फिर अन्य कारणों से शरीर में पैदा होने वाले फ्री रेडिकल्स कैंसर, गठिया, पार्किंसंस रोग, अल्जाइमर रोग समेत अन्य गंभीर समस्याओं की वजह बन सकते हैं। इससे राहत पाने के लिए केले के छिलके की चाय फायदेमंद मानी जाती है। ऐसा इसलिए क्योंकि, केले के छिलके का अर्क एंटीऑक्सीडेंट गुण से भरपूर है। इन्हीं गुणों की वजह से केले की चाय शारीरिक समस्याओं से राहत पाने में कारगर साबित होती है।
एंटी बैक्टीरियल गुण
कई तरह के संक्रमण से भी राहत पाने के लिए केले की चाय के फायदे देखे जा सकते हैं। क्योंकि केले के छिलके का अर्क एंटी बैक्टीरियल गुणों से समृद्ध है। केले के छिलके का जलीय अर्क एक बेहतर एंटी बैक्टीरियल एजेंट है। ऐसे में केले की चाय को जीवाणुओं के कारण होने वाली बीमारियों के इलाज में मददगार माना जाता है।
बनाना टी दिल का रखे ख्याल 
केले के अर्क में दो बायोएक्टिव कंपाउंड फेनोलिक्स और फ्लेवोनोइड्स मौजूद होते हैं, जो हार्ट अटैक के जोखिम को कम करते हैं। ऐसे में यह कहा जा सकता है कि बनाना टी दिल की सेहत को दुरुस्त बनाने में मददगार है।
सुकून की नींद लाने में सहायक
केले की चाय अनिद्रा की समस्या में भी सहायक है। इसलिए इसे रात को अच्छी नींद के उपाय के तौर पर भी इस्तेमाल किया जा सकता है। वजह यह है कि केले के छिलके में ट्रिप्टोफैन नाम का एक खास तत्व पाया जाता है, जो नींद लाने में मददगार है।
वजन  कम होगा 
वजन कम करने के लिए केले की चाय पी सकते हैं। विशेषज्ञों की मानें तो केले के जूस में एंटी ओबेसिटी प्रभाव मौजूद होता है। जो मोटापा कम करने में प्रभावी असर दिखाता है।
डिप्रेशन दूर करे 
केले और केले के छिलके के अर्क में एंटी डिप्रेशन प्रभाव होता है जो डिप्रेशन को दूर करने के लिए भी अच्छा विकल्प है।
चीनी की कम मात्रा
कुदरती मिठास से भरपूर चाय के तौर पर भी बनाना टी का इस्तेमाल किया जाता है। ऐसा इसलिए क्योंकि केले में भरपूर मात्रा में शुगर मौजूद होती है। वहीं 100 ग्राम केले के रस में 3.9 ग्राम शुगर की मात्रा पाई जाती है जो टाइप-2 डायबिटीज को कंट्रोल करने में कारगर है। ऐसे में डायबिटीज के मरीजों लिए केले की चाय काफी हद तक फायदेमंद है।
केले की चाय कैंसर दूर भगाए 
दरअसल, केले के छिलके के अर्क में एंटीऑक्सीडेंट मौजूद होते हैं। ऐसे में केले के छिलके के अर्क में मौजूद यह गुण कैंसर के जोखिमों को काफी हद तक कम करते हैं। इसके अलावा, केले के अर्क में फाइटोकेमिकल्स मौजूद होते हैं, जो कैंसर की रोकथाम करते हैं। इसके बावजूद यह ध्यान रखना जरूरी है कि कैंसर एक घातक और जानलेवा बीमारी है, जिसका इलाज डॉक्टरी सलाह पर ही निर्भर है।
हड्डियों को मजबूत बनाए
केले के छिलके के जलीय अर्क में पोटेशियम विटामिन-ए भरपूर मात्रा में मौजूद होता है, जबकि केले का छिलका फास्फोरस से समृद्ध है। वहीं ये दोनों तत्व हड्डियों मजबूत बनाते हैं।
प्रेग्नेंसी में फायदेमंद
केले का अर्क फोलिक एसिड से भरपूर है जो प्रेगनेंसी के दौरान फायदेमंद होता है। फोलिक एसिड मेटाबॉलिज्म को बैलेंस करता है। वजह यह है कि फोलिक एसिड प्रेग्नेंसी के दौरान भ्रूण के विकास में मदद करने के साथ ही होने वाले बच्चे में जन्मजात दोष को दूर करता है।
आंखों की रोशनी बढ़ाए
आंखों की रोशनी जाने का कारण मोतियाबिंद भी होता है और मोतियाबिंद की समस्या से राहत पाने के लिए केला मददगार साबित हो सकता है। ऐसा इसलिए क्योंकि केले में फ्लेवोनोइड्स नामक कंपाउंड मौजूद होता है, जो एंटीऑक्सीडेंट है और यह मोतियाबिंद से बचाव के लिए सहायक माना जाता है।
खबर में आगे बढ़ने से पहले पोल के जरिए अपनी राय देते चलिए….
केले और केले के छिलके की चाय के फायदे जानने के बाद अब इसमें मौजूद न्यूट्रिशन के बारे में जानिए।
केले की चाय के पौष्टिक तत्व
बनाना टी को बनाने के लिए केले को पानी में उबालकर बनाया जाता है। इसलिए केले में मौजूद पोषक तत्वों को ही केले की चाय के पोषक तत्वों के रूप में देखा जाता है।
केले की चाय कैसे पिएं
केले की सामान्य चाय पी सकते हैं।
केले की चाय में थोड़ी दालचीनी मिलाकर भी पी सकते हैं।
शहद मिलाकर भी इसे पिया जा सकता है।
केले की चाय कब और कितनी पिएं 
केले की चाय हर्बल टी है। ऐसे में एक कप केले की चाय सुबह और शाम को पी सकते हैं।
केले की चाय बनाने का तरीका 
केले की चाय दो तरीकों से बनाई जाती है। दोनों तरीकों से केले की चाय बनाने की विधि-
छिलके वाली केले की चाय 
एक पैन में 2 से 3 कप पानी डालकर उसे उबाल लें। केले को टुकड़ों में काट कर उबलते पानी में डाल दें और 15-20 मिनट तक उबलने दें। जब यह अच्छे से उबल जाए, तो इसे कप में इसे छान लें। फिर इसमें दालचीनी और शहद मिलाएं और पी लें।
बिना छिलके वाली केले की चाय
एक पैन में 2 से 3 कप पानी डालकर उसे उबाल लें। केले को उबलते पानी में डालकर करीब 5 से 10 मिनट तक उबलने दें और कप में पानी को छान लें, अब तैयार चाय में एक चुटकी दालचीनी और एक चम्मच शहद मिलाकर पी लें।
केले की चाय पीने के नुकसान
डिस्क्लेमर- इस लेख में केले की चाय के फायदे, नुकसान और इस्तेमाल के तरीकों के बारे में बताया गया है। इसे आजमाने से पहले इसके बारे में और अपनी मेडिकल कंडिशन की पूरी जानकारी होना जरूरी है। अगर किसी तरह की एलर्जी हैं तो डॉक्टर की सलाह लें।